《陪尚书游中岩夜大风雨尚书及任卿史石泉皆耆年德清谐季并余以晚辈侍》
宋代·程公许

中天台殿倚竛竮，忆昨深登六岁零。雾锁岩扉须玉钥，云扶革履上青冥。

三峰静对厖眉秀，双璧惊回醉眼醒。风雨三更龙象集，祖师意旨付谁听。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。